1. The Source – גמרא ברכות מז:
2. Make a child סניף לעשרה for זימון
3. תשעה וארון מצטרפין and then adjusts it to תשעה נראין כעשרה מצטרפין
4. ר' יוחנן says we cound a קטן פורח for זימון
5. Concludes לית הלכתא ככל הני שמעתתא, rather קטן היודע למי מברכין מזמנין עליו.
6. יביע אומר ח"ד סימן ט says issur of counting a קטן depends where we learn the requirement of מנין from: If from the שבטים they were all קדולים, but if from עדת קרח it would include children.
7. Where does a ספר תורה come in?
8. תוס' שם quotes יש מתירין with a child holding a חומש. שו"ת מן השמים סימן יב is also lenient.
9. רבינו תם calls it a מנהג שטות.
10. What is the source?
11. פרקי דר"א talks about needing a minyan for עיבור השנה and that a ס"ת can substitute for one (but no mention of a קטן holding it)
12. ירושלמי says ס"ת וקטן עושין סניפין לעשרה, but רא"ש explains that it means ס"ת OR a קטן, not both.
13. The idea of ס"ת is likely based on תשעה וארון.
14. Does it have to be a ספר תורה?
15. Problem with this suggestion is that you can’t give a תורה to a kid – מג"א.
16. ב"ח – quotes רא"ש that חומש is enough, but must mean חומש שנכתב על הגויל כספר תורה.
17. Psak Halacha.
18. שו"ע סימן נה סעיף ד – יש מתירין with a קטן over 6, but לא נראין דבריהם
19. רמ"א שם – even a חומש doesn’t help, but יש נוהגין להקל בשעת הדחק.
20. משנ"ב ס"ק כד says the נוהגין להקל is even without a חומש.
21. משנ"ב שם says many אחרונים are not even מקיל בשעת הדחק. See ערוה"ש סעיף י that we are מחמיר even בשעת הדחק. שו"ת בצל החכמה ח"ד סימן לג says a community can rely on their מנהג, but if no תלמידי חכמים ever lived there, their מנהגים don’t count.
22. שו"ת מהרש"ם quotes a תשובת מהר"ם to leave the shul that wants to rely on this so that they will be left with only 8 adults and won’t be able to carry out this travesty.
23. אגרו"מ או"ח ח"ב סימן יח – not saying דבר שבקדושה בפחות מעשרה is only a דין דרבנן, but majority of פוסקים hold not to include a קטן but we can rely on a דעת יחיד בשעת הדחק for a דרבנן (perhaps even for a דאורייתא thought that’s a מחלוקת ש"ך וט"ז יו"ד סימן רצג).
24. Really shouldn’t even need a ס"ת, but we should satisfy that opinion, but child can’t hold the ס"ת while davening so it should be on the שולחן and he should hold the עץ חיים. Also if he was holding it everybody would have to stand for davening.
25. Best to get a מופלא סמוך לאיש if possible.
26. שו"ת שרגא המאיר ח"ז סימן עו says "בדידי הוה עובדא בקטנותי צירפו אותי בעת המלחמה עם חומש בידי שלא היה אפשרות להשיג מנין".
27. In מפניני הרב, says that Rav Soloveitchik relied on ר"ת to count a קטן and didn’t have him hold a חומש since ר"ת called it a מנהג שטות. He said “better for the child to hold a סידור during davening”.
28. Defining שעת הדחק.
29. Rav Moshe – even if there is another shul in town, but people won’t all go, and even if they do go, it will cause a ביטול of the regular שיעורים in shul (even if the other shul also has שיעורים because people like their own שיעורים).
30. Proof – we even allow a כהן to leave ארץ ישראל and מטמא לארץ העמים to go learn – see שו"ע יו"ד סימן שעב
31. ריב"ש הו"ד במג"א קנד:כג holds we can build a second shul even when first has plenty of room, and we can’t stop them from doing מצוה. Even מג"א who argues, only argues about building the shul, but once it is built they can’t be מבטל.
32. שו"ת חלקת יעקב ח"א סימן צג – if it will cause a ביטול מנין קבוע that will cause התרשלות in the chevra that attends, we can rely on the קטן.
33. שו"ת מהרש"ם ח"ג סימן קסב – when the existing minyan wasn’t allowing answering אמן בקול and required very silent davening which would be terrible חינוך לקטנים you can make a separate shul even if it means relying on a קטן.
34. שו"ת משנה הלכות ח"ד סימן ח – if there is a minyan of people that live in town it isn’t a שעת הדחק.
35. שו"ת בצל החכמה שם אות ג' – if a minyan lives in town, but are out saving lives it is a שעת הדחק. However, if just too lazy to come to shul we should not be מקיל, and we don’t consider the feelings of the nine in shul because they should have worked harder to get others to come. Also, maybe this will motivate the lazy people to show up.
36. Similar idea in ב"ח יו"ד רפח that even though we can be מקיל במזוזה whose קלף לא נעבד לשמה, we shouldn’t be מקיל because people should look for kosher מזוזה (even though we are מחמיר in שו"ע, that is only for a מצוה דאורייתא of מזוזה that would otherwise be נתבטל). Also, even though some are מקיל to read from חומשים when there is no ס"ת the ירושלמי says not to do so, to motivate people to buy a ס"ת.
37. When we rely on it, for how much of davening?
38. משנ"ב ס"ק כד – only the necessary קדיש, not for קדיש after עלינו
39. שו"ת שבט הלוי ח"א סימן קטו says not to rely on it for leining but אגרו"מ says leining is more קל because a קטן עולה למנין ז'.
40. אגרו"מ שם – חזן should not say תפילה בלחש and should wait at בשירה חדשה until ציבור finishes silent שמו"ע and then say it out loud as חזרת הש"ץ.

**1 - תלמוד בבלי מסכת ברכות דף מז עמוד ב**

נשים ועבדים וקטנים אין מזמנין עליהן. אמר רבי יוסי: קטן המוטל בעריסה מזמנין עליו. והא תנן: נשים ועבדים וקטנים אין מזמנין עליהם! - הוא דאמר כרבי יהושע בן לוי, דאמר רבי יהושע בן לוי: אף על פי שאמרו קטן המוטל בעריסה אין מזמנין עליו - אבל עושין אותו סניף לעשרה

אמר רב הונא: תשעה וארון מצטרפין. אמר ליה רב נחמן: וארון גברא הוא? - אלא אמר רב הונא: תשעה נראין כעשרה מצטרפין. אמרי לה: כי מכנפי; ואמרי לה: כי מבדרי.

אמר רבי יוחנן: קטן פורח מזמנין עליו. תניא נמי הכי: קטן שהביא שתי שערות מזמנין עליו, ושלא הביא שתי שערות - אין מזמנין עליו, ואין מדקדקין בקטן. הא גופא קשיא! אמרת: הביא שתי שערות - אין, לא הביא - לא, והדר תני: אין מדקדקין בקטן, לאתויי מאי? לאו לאתויי קטן פורח. ולית הלכתא ככל הני שמעתתא אלא כי הא דאמר רב נחמן: קטן היודע למי מברכין - מזמנין עליו. אביי ורבא הוו יתבי קמיה דרבה, אמר להו רבה: למי מברכין? אמרי ליה: לרחמנא. - ורחמנא היכא יתיב? רבא אחוי לשמי טללא, אביי נפק לברא אחוי כלפי שמיא. אמר להו רבה: תרווייכו רבנן הויתו. היינו דאמרי אינשי: בוצין בוצין מקטפיה ידיע.

**2 - תוספות מסכת ברכות דף מח עמוד א**

ולית הלכתא ככל הני שמעתתא אלא כי הא קטן היודע - ... ואומר ר"ת אף על פי דלית הלכתא ככל הני שמעתתא מיהו הלכה כריב"ל דאמר קטן ממש עושין אותו סניף לעשרה והכא דבעינן פורח ויודע היינו דוקא בשלשה ולית הלכתא ככל הני שמעתתא לא קאי אריב"ל ודיקא נמי שהרי מפסיק הגמרא בינתיים באותו מעשה [דר' אליעזר] דלעולם ישכים אדם ותניא כוותיה אלא קאי אהני שמעתתא דבתר תניא כוותיה דישכים כגון תשעה וארון ושבת ושנים ותשעה נראין כעשרה ושנים מחדדים וקטן פורח אף על גב דתנא ברייתא הכי לאתויי פורח יעמידנה רב נחמן באינו יודע למי מברכין והיינו נמי כריב"ל דאמר לעיל קטן אין מזמנין עליו פי' מוטל בעריסה עד שידע למי מברכין אבל עושין אותו סניף לעשרה פי' לברכת המזון וה"ה לתפלה דבהא לא פליג רב נחמן דכי בעי יודע ופורח כדפי' ה"מ לזמון שלשה אבל לסניף מודה לריב"ל דסניף לעשרה וה"ה לתפלה דקטן מצטרף ודיקא נמי דפריך עלה ממעשה דר' אליעזר שהיה לתפלה לריב"ל דמיירי בבהמ"ז ומיהו תימה דבב"ר (פ' צא) קאמר עלה דריב"ל הדא הוא דתימא לברכת המזון אבל לתפלה לא והיה אומר ר"ת דאין הלכה כן לפי שחולק על הגמרא שלנו דודאי ריב"ל לענין תפלה נמי קאמר מדפריך מעובדא דר' אליעזר דמיירי בתפלה. ויש מצרפין קטן לתפלה רק שיהא חומש בידו ואומר ר"ת דמנהג שטות הוא דכי היכי דאמר אטו ארון גברא הוא ה"נ אטו חומש גברא הוא ועוד הא דקאמר קטן מצטרף היינו אפי' בלא חומש ועוד דלא חזינן בשום דוכתא דמהני אלא בעובדא דעבור השנה כשעולין בעליה בפרקי דרבי אליעזר (פ"ח) דקאמר בשלשה מעברין את השנה ר' אליעזר אומר בעשרה ואם נתמעטו מביאין ספר תורה ועושין עגולה וכו' ואין מזכיר שם שיהא הקטן אוחז הס"ת והתם נמי לא קאמר אלא ספר תורה העשוי בגליון אבל חומשין שלנו לא ומיהו קאמר בירושלמי א"ר יוסי זמנין אכלית עם ר' חלפתא אבא ועם ר' חנינא בר סרסי חביבי ולא מזמנין עלואי עד שהבאתי שתי שערות ומשם משמע דלהצטרף לזמון לא עבדין עובדא עד שיביא שתי שערות הא לתפלה עבדי ומתוך ירושלמי זה פי' ר"י דאין עושין קטן סניף לעשרה לא לתפלה ולא לברכת המזון וגם היה אומר ר"י שגם רבינו תם עצמו לא היה נוהג לעשות כן לעשות קטן סניף לעשרה ולא עשה מעשה והלכך אפי' חומש בידו לא מהני כדפירשנו כיון דלא אתהני קטן לבדו גם חומש בידו לא אתהני ומיהו קטן פורח ויודע למי מברכין משמע שמברכין עליו גם בשלשה כברייתא וליכא מאן דפליג וזה לשון רבינו שפוסק מסקנא דמלתא אין עושין קטן סניף לעשרה לזמון ולתפלה ולשלשה עד שיביא שתי שערות כעובדא דר' יוסי ברבי חלפתא בירושלמי והא דאמרינן בירושלמי קטן וס"ת עושין אותו סניף אומר ר"י דגרס התם קטן לס"ת כלומר סניף לקריאת התורה קאמר ודוקא התם כדאיתא במגילה (פ"ג דף כג.) דקטן עולה למנין שבעה דקאמר הכל עולין למנין שבעה אפי' קטן אפי' אשה אי לא הוה משום כבוד צבור אבל לשאר דברים לא ואפי' אם אשכחן בשום דוכתא דקטן [וחומש מצטרף] אפי' לתפלה היינו דוקא העשוי בגליון אבל חומשין שלנו לא ולפי' ר"ת חומש אינו מועיל כלל ביד קטן אבל קטן לחוד הוי סניף אבל תרי לא כדקאמר גבי עובדא דר' אליעזר ור"ת פי' דההיא דירושלמי דרבי יוסי בר' חלפתא דוקא בשלשה מיירי.

**3 - בית יוסף אורח חיים סימן נה**

ויש שמתירין לצרף קטן עם תשעה על ידי חומש שנותנין בידו. כן כתבו שם התוספות שיש שעושין כן ואומר ר"ת דמנהג שטות הוא דאטו חומש גברא הוא ועוד דלא חזינן בשום דוכתא דמהני אלא בעובדא דעיבור השנה כשעולין בעליה בפירקי רבי אליעזר (פ"ח) דקאמר בשלשה מעברין את השנה רבי אליעזר אומר בעשרה ואם נתמעטו מביאין ס"ת ועושין עגולה וכו' ואין מזכיר שם שיהא הקטן אוחז הס"ת והתם נמי לא קאמר אלא ס"ת העשויה בגליון אבל חומשין שלנו לא וכן כתבו הרא"ש (שם) והמרדכי (סי' קעב): וכתב עוד הרא"ש מה שיש בירושלמי (ברכות פ"ז ה"ב) קטן וס"ת עושין אותו סניפין היינו קטן או ס"ת וס"ת היינו כעין תשעה וארון דאמרינן בגמרא דידן ולית הלכתא הכי ויש ירושלמי שכתוב בהם קטן וס"ת עושין אותן סניף וזה משמע קצת כמנהג העולם או שמא רצונו לומר קריאת התורה שעולין למנין שבעה ובסוף דבריו העלה המחוור שבכולן אין עושין קטן סניף לעשרה לברכת המזון ולתפלה עד שיביא שתי שערות וממילא משמע דסבירא ליה דלא מהני נתינת חומש או ס"ת ביד הקטן וכן דעת המרדכי והגהות מיימוניות פ"ח מהלכות תפלה (אות ה):

**4 - ב"ח אורח חיים סימן נה**

ומ"ש ויש מתירין לצרף קטן עם תשעה על ידי חומש שנותנין בידו. כן כתב הרא"ש דטעמא דהכי משמע בירושלמי למקצת גרסאות קטן וס"ת עושין אותן סניף ומשמע להו לאו דוקא ס"ת אלא הוא הדין חומש והיינו חומש שנכתב על הגויל כס"ת אבל חומשין שלנו לדברי הכל לא מצרפין ומסקנת הרא"ש שאין לצרפו כלל וכו':

**5 - שולחן ערוך אורח חיים הלכות ברכות השחר ושאר ברכות סימן נה סעיף ד**

יש מתירין לומר דבר שבקדושה בתשעה וצירוף קטן שהוא יותר מבן שש ויודע למי מתפללין, ולא נראין דבריהם לגדולי הפוסקים וה"ה דעבד ואשה אין מצטרפין. הגה: ואפילו על ידי חומש שבידו אין לצרפו. מיהו יש נוהגין להקל בשעת הדחק (הרא"ש ומרדכי והגהות מיימוני פ"ט מהלכות תפלה).

**6 - משנה ברורה על שולחן ערוך אורח חיים הלכות ברכות השחר ושאר ברכות סימן נה סעיף ד**

(כג) ע"י חומש וכו' - דלא מחשבינן הקטן לאיש ע"י שאוחז חומש בידו:

(כד) בשעת הדחק - ר"ל אפילו [יט] בלי חומש וכדעת היש מתירין הנ"ל. ודוקא [כ] אחד ולא ב' ובלבוש כתב שלא ראה נוהגין לצרפו אפילו בשעת הדחק ובזמנינו נוהגים לצרף קטן ע"י חומש שבידו ומיהו דוקא לשמוע ברכו וקדיש שהוא חיוב אבל קדיש שאחר עלינו לא יאמרו [מ"א] והרבה [כא] אחרונים מחמירין שלא לצרף שום קטן אפילו בשעת הדחק עד שיושלם לו הי"ג שנים. ...:

**7 - ביאור הלכה סימן נה ד"ה \* ולא נראין**

ולא נראין דבריהם - ואף על גב דלקמן בסימן קצ"ט ס"י לענין זימון סתם המחבר כדעת המקילין בזה דבר שבקדושה חמיר טפי:

**8 - שו"ת משנה הלכות חלק ד סימן ח**

אם יש לצרף קטן בשעת הדחק ומהו נקרא שעת הדחק

עוד להנ"ל

...כי המג"א בסי' נ"ה ס"ק ה' כתב דבזמנינו נוהגין לצרף קטן ע"י חומש שבידו, הרבה תשובות בדבר חדא דהרי המחצה"ש ופמ"ג שם ועוד אחרונים כתבו דאנו שאין לנו חומשים בגלילה כספר תורה אלא נדפסים אין לצרפו וכן דעת האחרונים הובאו במ"ב שם ס"ק כ"ג והכין מבואר במהר"ם ב"ב הנ"ל דחומש היינו העשויה בגלילה כס"ת אבל אם אינו כך לכ"ע אינו כחומש לענין זה ובשו"ת משכנות יעקב סי' ס"ט העלה דאפילו בשעת הדחק אין להקל ועיין בשו"ת מהרש"ם ח"ג סי' קס"ב, ובשו"ת פני מבין סי' כ"ד, שכולם מסכימים שבזמנינו אין להקל שאין לנו חומשים בגלילה, וכן בשו"ת משיב דבר להנצי"ב סי' ט' כתב דאפילו בשעהד"ח אין להקל שאם יניחנו וינהגו כך בשעהד"ח ינהגו כן גם להלאה ...

ומעתה כיון דאית לן כמה רבוותא דאפילו בשעהד"ח אין לצרף קטן לעשרה לעולם אפילו אם חומש כעין ס"ת בידו ובאמת כי לפענ"ד צ"ע שהרי קיי"ל דאין לתת ס"ת לקטן כמבואר במג"א וא"כ כיון דקטן המצטרף הוא דוקא כשיש לו חומש בידו כעין ס"ת א"כ בזמנינו שאין לנו חומשים כאלו ליכא בכלל צירוף קטן, ומזה קשה לי מה דראיתי להגרמ"פ א"ח ח"ב סי' י"ח שכתב ליתן ס"ת פסולה לקטן ואני הקשתי לו דהא אין נותנין ס"ת לקטן וגם וכי מותר לטלטל ס"ת בשביל זה והודה לדברי ואמר כי יאחז הס"ת בעצי חיים בארון הקודש וגם על זה הקשתי דכי כדאי הוא לפתוח הארון הקודש ושיהי' פתוח בכל תפלת שמ"ע עכ"פ לפענ"ד קשה מאד המצאה זו. ועיין ר"א דייטש בס' דודאי השדה סי' ס' דהוה זלזול ליתן ס"ת לקטן, והוא ז"ל כתב ודי בחומש דידן אמנם הרי דעת הראשונים דבעינן דוקא חומש כעין ס"ת כמבואר בתשו' מהר"ם ב"ב הנ"ל ואף דלכאורה הדבר רק בדרבנן דהרי מפורש בר"ן מגילה כ"ג דהא דאין אומרים דבר שבקדושה בפחות מעשרה הוא רק אסמכתא מדרבנן והביאו הכ"מ פ"ח מתפלה ה"ה. וכ"כ הפמ"ג א"ח סי' נ"ה סוף סק"ד. ובדרבנן הי' לן ליזל להקל כמבואר ברמ"א בחו"מ סי' כ"ה סעי' ב' מיהו הרי דעת הרמב"ם ז"ל דהעובר בברכה לבטלה איכא איסור דאורייתא ולכן קשה להקל בזה גם כי אפשר דבכה"ג לא מקרי בשעת הדחק אף שראיתי לידיד נפשי הגר"מ פיינשטיין בספרו איגרות משה א"ח ח"ב סי' י"ח דהיכי דחיישינן דילמא יפסוק המנין כה"ג מקרי שעהד"ח מ"מ לפענ"ד דכה"ג לא מקרי שעהד"ח היכי דדר בעיר שאפשר לקרא אדם מן השוק למנין שהוא גדול ולא מקרי שעהד"ח אלא אם הוא במקום שלא נמצא אדם גדול ...

**9 - ערוך השולחן אורח חיים הלכות ברכות השחר סימן נה סעיף י**

והנה בדין זה הוי פלוגתא דרבוותא שיש שרצו להתירו לצרפו לעשרה ומ"מ גם המתירים לא נזדקקו לעשות מעשה כן [תוס' ברכות מ"ח. ד"ה ולית כתבו כן על ר"ת ע"ש] וגם דעת הרמב"ם בפ"ח מברכות כן הוא ע"ש ... וזה שכתבו שיש מקילין בשעת הדחק כתב הלבוש שלא ראה נוהגין להקל אף בשעת הדחק וכן אנו מורין הלכה למעשה [עמג"א סק"ה וכבר חלקו עליו הא"ר ושבו"י כמ"ש במחה"ש]:

**10 - שו"ת אגרות משה אורח חיים חלק ב סימן יח**

בקטן אם יש לצרפו לעשרה לתפלה בשעת הדחק ג' דחנכה תשי"ט. מע"כ ידידי הרב הגאון הצדיק מוהר"ר שלמה זלמן פריעדמאן שליט"א.

בדבר אם יש להחשיב שעת הדחק באם ע"י שלא יצרפו את הקטן למנין עשרה לתפלה יש לחוש שיתבטל המנין ח"ו, פשוט שצדק כתר"ה שזהו שעת הדחק גמור אף שיש ביהכ"נ אחר שיכולין המתפללין לילך לשם, משום שהרחוקים משם אפשר לא ילכו, וגם הקרובים גם לשם יש לחוש שלא ילכו למקום שאין רגילין ויתבטלו מתפלה בצבור ומקריאת התורה ומכל אמירת דבר שבקדושה, ואף אם ילכו כולם לביהכ"נ האחר הרי יתבטלו מלמוד השיעורים שלומדים בביהכ"נ זה, ואף אם גם שם יהיו שיעורים ללמד הא לא מכל אדם זוכה ללמד כדאיתא בע"ז שהתירו לר' יוסי אף לכהן לצאת מא"י לחו"ל אף שנטמא מטומאת ארץ העמים שאסור ואף ליטמא בבית הפרס דרבנן אף כשמוצא ללמד עיין שם וכן איפסק ברמב"ם ספ"ג מאבל ובש"ע יו"ד סי' שע"ב. וגם בלא זה כיון שלהריב"ש שהביא המג"א סי' קנ"ד ס"ק כ"ג דאף כשיש ביהכ"נ בעיר המכילה את כולם ורוצים יחידים לבנות להם ביהכ"נ אחר אסור למונעם והוא בכלל מונע הרבים מלעשות מצוה לכן אף שהמג"א בשם הרא"מ סובר דאם הביהכ"נ מכילה אותם אסורים ליפרד, מסתבר שהוא רק לענין לבנות מתחלה אבל כשהיו שני בתי כנסיות גם הרא"מ יודה דאסור לכוף לאנשי ביהכ"נ אחד שיבטלו ביהכ"נ שלהם אף שיכולים להתפלל בביהכ"נ השני ביחד דלבטל קדושה בלא צורך קדושה אחרת הוא בכלל נתיצה שאסור גם בביהכ"נ כדאיתא בס"ס קנ"ב. ולכן אם יש לחוש שע"י שיפסקו איזה פעמים להתפלל בכאן יתבטל המנין דכאן הוא ודאי שעת הדחק שבזה מצרפין להרמ"א ולהמג"א בסי' נ"ה לפי המנהג שכתבו.

אבל עיקר הדין אם רשאין בצירוף קטן או לא שפליגי הראשונים הא אין בידנו להכריע ועל מנהג המג"א נמי רוב האחרונים חולקין. אבל לע"ד מסתבר דאחרי שמפורש בר"ן מגילה דף כ"ג דהא דאין אומרין דבר שבקדושה בפחות מעשרה הוא רק אסמכתא דמדרבנן הוא והביאו הכ"מ פ"ח מתפלה ה"ה, וגם מפורש כן בפמ"ג סי' נ"ה בא"א סוף סק"ד שכתב לענין גר דמצטרף לעשרה אף דכתיב בתוך בני ישראל והתוס' כתבו בסוכה דף כ"ח דבני ישראל הוא מיעוט לגרים אי ליתא רבויא מ"מ כאן הוא רק אסמכתא עיין שם. ובדרבנן כשאיפליגו רבותינו הא יש לילך אחר המיקל כדאיתא ברמ"א חו"מ סי' כ"ה סעי' ב' והמקילין הם גדולים שהוא הרב האי גאון והרי"ף והרז"ה ור"ת, אך בכאן הרוב הם שסוברין שאינו מצטרף ולכן אף שהוא רק מדרבנן יש לפסוק כהרבים כדאיתא ברמ"א שם. אבל א"כ הא בשעת הדחק יש לסמוך אדעת יחיד באיסור דרבנן כדאיתא בהנהגות או"ה בש"ך יו"ד ס"ס רמ"ב בדין ב', ועיין בט"ז סי' רצ"ג סק"ד שמיקל בשעה"ד כדעת יחיד אף בדאורייתא אך בזה פליג הש"ך שם בנקוה"כ, אבל כיון שהוא רק איסור דרבנן גם להש"ך יש לסמוך על היחיד. וזה נראה במש"כ הד"מ אות ג' ואפשר דבשעה"ד מודים דשרי והוא מטעם דיש לסמוך אדעת המעטים בשעה"ד וכדכתב ברמ"א מיהו יש נוהגין להקל בשעה"ד. וכן איתא בשה"ג פ' שלשה שאכלו בשם האחרונים דבשעה"ד המיקל לא הפסיד. ולכן אם כתר"ה רוצה לצרף בשעה"ד כזה קטן אחד הרשות בידו. ואם אפשר טוב שיהיה קטן בן י"ב שנה שהוא מופלא סמוך לאיש שכן איתא בר' יונה בברכות שם דבעינן שיהיה מופלא סמוך לאיש שמועיל לנדרים עיין שם. ואף שבשעה"ד יש לסמוך לצרף הקטן אף בלא חומש, טוב שיהיה בידו חומש בגלילה וכיון שבזמננו ליכא חומשים כאלו יש ליתן לו ס"ת ואף שהיא פסולה סגי לגבי זה לצאת ידי מנהג המג"א. אבל בעת שיקרא הקטן ק"ש ויתפלל בלחש אסור לו לאחוז הס"ת ולכן תהיה הס"ת מונחת על השלחן והקטן יאחוז בהעץ חיים, וגם כדי שיהיו העם רשאים לישב טוב שהס"ת תהיה מונחת על השלחן והקטן יעמוד אצלה ויאחז בהעץ חיים.

וטוב שהש"צ לא יתפלל בלחש אלא יחכה בשירה חדשה עד אחר שיגמרו העם תפלה בלחש ויתחיל בקול רם ובזה יוצא ידי חובתו דהא מה שמתפלל הש"צ בלחש הוא רק כדי להסדיר את תפלתו שאין זה חיוב כ"כ ובפרט כשמתפלל מן הסדור. ולכן אין לסמוך בזה על דעת המעטים. וגם הא ברכה לבטלה שיטת הרמב"ם בפ"א מברכות הט"ו שהוא איסור דאורייתא וא"כ להסוברים דאינו מצטרף אם יתפלל בלחש יהיה זה ברכה לבטלה מה שמחזיר התפלה ולכן לא יתפלל בלחש אלא בקול רם לבד שיהיה הנידון בזה רק בשביל קדיש וקדושה שהוא רק איסור מדרבנן. וכן קה"ת הוא רק מדרבנן שהברכות כיון שאינם על המצוה ממש אלא לכבוד התורה אין להחשיבם כברכה לבטלה ממש שיהיה איסור מדאורייתא, אף אם אין מצטרף לקה"ת וכיון שהוא לדרבנן יש לסמוך אדעת המעטים ולצרף הקטן לתשעה גדולים כדלעיל. וגם בקה"ת איתא במג"א סק"ד בשם התשב"ץ שהוא עדיף להצטרף מלתפלה מאחר שהוא שייך לקה"ת יותר בזה שעולה למנין ז' עיין במחה"ש. ידידו מוקירו, משה פיינשטיין.

**11 - שו"ת בצל החכמה חלק ד סימן לג**

דין צירוף קטן לעשרה - יש עשרה גדולים וצירוף קטן לששה שלא התפללו

אשר שאלני מעכ"ת נר"ו היות ובעירו עיר מונכען יצ"ו קשה לקבץ עשרה לתפלת מנחה ומעריב בימות החורף כשהימים קצרים ובזמן תפלת מנחה עדיין החניות, המשרדים ובתי חרושת פתוחים על כן רבים נמנעים מלבא לביהכנ"ס להתפלל וקיים חשש שיתבטל התמיד על כן שאלתו אם מותר לתשעה גדולים להתפלל בצירוף קטן וחומש בידו והנני לרצונו וה' ינחני במעג"צ למע"ש להורות כהלכה. ...

אחר זמן מצאתי גם בשו"ת רבינו אלי' ן' חיים הנספח לס' שו"ת מים עמוקים לרבינו אלי' מזרחי (סי' ל"ח) שכ' בפשיטות, כי סברת הפוסקים לצרף קטן לעשרה ואפי' כשהוא כבן ט' וכבן י' נדחית מגדולי הפוסקים, וכן המנהג "לעולם" שלא לצרף קטן לעשרה עכ"ל. וכן ראיתי עוד בשו"ת פני מבין (חאו"ח סי' כ"ד) ומביא שם גם מס' ישועות יעקב ותשו' שב יעקב שגם לדעת הרמ"א אין לצרף קטן לעשרה כלל ואפי' בשעת הדחק, ומסיק דעכ"פ במקום שעד עתה אין מנהג להקל בודאי שאין להקל ועל כן פסק בנידונו בכפר שברוב פעמים אין עשרה ישראלים גדולים, שאין לצרף קטן לומר קדושה וברכו כיון שבכפר שלא היו דרים שם ת"ח אין שם מנהג ואין לשנות מעיקר הדין שכ' הרמ"א שאפי' ע"י חומש שבידו אין לצרפו ע"כ ע"ש גם בשו"ת לבושי מרדכי (חאו"ח סי' כ') כתב, שיש למשוך ידו מלצרף קטן כמש"כ המג"א בשם הלבוש, ובס' ארחות חיים (ספינקא, סי' נ"ה אות ח') מביא מתשו' משכנות יעקב שהעלה ג"כ דאין להקל אפי' בשעת הדחק. ובהגהות הגאון מהרש"ם שנדפסו שם מביא מתשו' מהר"ם ב"ב החדשות (סי' רס"ח) שכ' אודיעך שיש לך לצאת מביהכנ"ס כשמצרפין קטן לעשרה ולא תבא תקלה על ידך וכו' ושבסי' תפ"ט כ' מהר"ם ועל קטן וחומש בידו כ' ר"ש בתשו' קורא אני עליהם עד מתי לעדה הרעה הזאת וכו' ואין להקל וכו' עכ"ל. - לדעת כל אלה הפוסקים בודאי שאין מקום להקל בנד"ד לצרף קטן לעשרה.

ב) אלא שבהגהו' מהרש"ם הנ"ל מביא גם מס' שו"ת מן השמים סי' י"ב ששאל על ב' קטנים אם מצטרפים כשאין מנין זולתם, והשיבו, הקטנים עם הגדולים יוסף ה' עליכם ע"כ. וזה ראי' לדברי המג"א שהעתקתי (אות א') שכ' דבזמנינו נוהגין לצרף קטן ועוד נוסף עליו להתיר לצרף אפי' שנים, שלא כדברי המג"א שהחמיר בזה. ...

ג) ברם לקושטא דמילתא נלענ"ד כי גם להמתירים שהזכרתי (אות ב') אין מקום להתיר בנד"ד, דעד כאן לא התירו לצרף קטן בשעה"ד אלא כשאי אפשר לקבץ עשרה וכמש"כ בב"י (סי' נ"ה ד"ה ואלו היו"ד) והרב כ' נראה שעושין סניף מקטן א' בשעה"ד כמו אם "אין בעיר מנין" ע"כ, משמע דוקא כה"ג שאין מנין בעיר ואי אפשר לקבץ עשרה, אבל יש עשרה בעיר גם אם יקרה לפעמים שלא נתקבצו עשרה בביהכנ"ס אין לצרף קטן. וכן הי' גם בנדון הרדב"ז של"ה בספינה רק ט' גדולים וא"א הי' לקבץ יותר. אמנם במעשה של הר"י בר"י שהיתה דליקה בעיר ורצו להתפלל ולא מצאו רק ט', והתיר לצרף קטן וחומש בידו נראה דמתיר בכל אופן. ואפשר כי האחרים היו טרודים בהצלת נפשות או בהצלת ממונם שלא יאבדו כל עמלם ויגיעם ואדם בהול על ממונו ובהתירא קא טרחי. אבל ביש עשרה בעיר אלא שקצתם מתרשלים מלבא להתפלל וכל כה"ג, לא נחשב שעה"ד גם לגבי ט' אנשים שנתקבצו להתפלל כי הי' להם להשתדל יותר לפייס את האחרים ולהשפיע עליהם שיבואו להתפלל גם הם.

ד) וגם כי אולי כאשר יראו האחרים שבסבת התרשלותם נתבטל התמיד יתנו לב לבא להתפלל להחזיר התמיד למקומו. וכעין דאיתא בירושלמי מובא בב"י (או"ח רסי' קמ"ג) דלהכי אין קורין בצבור רק מתוך ס"ת, מגו דנפשין עגומה אנן זבין לן תורה פי' כל עוד שנפשינו עגומה שאסור עלינו לקרות בחומש נצטרך לקנות ס"ת ע"כ. וכעין זה עוד במתני' (מגילה כ"ח). לענין ביהכנ"ס שחרב, עלו בו עשבים לא יתלוש מפני עגמת נפש. וכ"ה בשו"ע (או"ח סי' קנ"א סעי' י'), ואם עלו בהם עשבים תולשים אותם ומניחים אותם במקומן משום עגמת נפש כדי שיראו העם ותעיר רוחם וישתדלו לבנותם ע"כ. - וה"נ אם לא יוכלו להתפלל בצבור ויתבטל התמיד אולי ישימו הדבר ללבם וישתדלו לקבץ מנין עשרה גדולים. ...

ז) ועיי' ב"ח (יו"ד סי' רפ"ח ד"ה ומ"ש שהרמב"ם) לענין מזוזה שהעור שנכתבה עליו לא נתעבד לשמה וכן בכל הפסולים אעפ"י שיש פוסקים מכשירים, כשאין לו מזוזה אחרת רק זו שהיא פסולה לפי ההלכה, יותר טוב שלא יקבענה כלל דמתוך שיתבטל ממצות מזוזה ישתדל אחר מזוזה כשירה, ומביא ראי' מירושלמי הנ"ל שאין לקרות בתורה בצבור בחומשין כדי שיקנו להם ס"ת ע"ש. ובטו"ז (שם סק"ב) מעתיק דבריו להלכה. אמנם בשו"ע (שם סעי' ה') כתב, במקום שאם ימתין לעור מעובד לשמה יתבטל מהמצוה יכתבנה על עור שאינו מעובד הנמצא ויקיים המצוה מיד בעוד שמבקש עור מעובד לשמה עכ"ל. וזה היפך דעת הב"ח ועיי' בש"ך (שם סק"ד) שהעיקר כפסק השו"ע ודלא כהב"ח.

יב) בודאי במקום שאין רק תשעה גדולים מתפללים (עיי' אות ו') או שעכ"פ לזמן ממושך לא יהיו יותר מתשעה גדולים מתפללים, ואם לא יצרפו קטן יתבטלו מתפלת צבור לעולם או עכ"פ לזמן ממושך ולא יהי' להם קשר זו עם זו וכל אחד יפנה לדרכו ויעשה דברים אשר לא כדת תוה"ק ואין מוכיח וגם אפשר שעי"כ יחדלו אחרים מלהתפלל כלל ואפי' בביתם (עיי' לעיל אות ז' מתשו' מהרש"ג ואות ח' מגרא"א זצ"ל), בודאי מי שמורה לצרף קטן כדי שיבואו לביהכנ"ס להתפלל בצבור ועי"כ גם יוכיחו זה את זה יש לו על מי לסמוך. אבל בנד"ד שיש בעיר הרבה אנשים המתפללים, וגם יש לעולם מנין לתפלת שחרית והרבה פעמים גם למנחה מעריב, לא נלענ"ד להתיר לצרף קטן בקצת פעמים שבביהכנ"ס רק ט' גדולים, ובפרט כי יתכן שע"י שיראו המתעצלים לבא שעי"כ ובגרמתם מתבטל התמיד, ישתדלו ויתאמצו לבא גם לתפלת מנחה ומעריב כמש"כ לעיל (אות ד').

**12 - שו"ת שבט הלוי חלק א סימן קטו**

ואשר שאלת בדברי הרמ"א סימן נ"ה ס"ד בענין הנוהגים בשעת הדחק לצרף קטן עם חומש מה הדין לענין קה"ת לקרוא ג' או ז' גברי בצרוף קטן עם חומש. הנה לא ביארת שאלתך אם מסופק אתה לענין קה"ת בעשרה כמבואר מגילה כ"ג ע"ב אם יש לצרפם לעשרה בשעת הדחק, או שיהיו הם מג' או ז' קרואים. הנה אם הספק שיהי' הם מג' או מז' קרואים הלא קיי"ל שהכל עולים אפילו קטן כמבואר סימן רפ"ב, וכ' מג"א ס"ק ה', דוקא למנין ז' לא למנין ג' ואפי לג' ראשונים של ז' אין עולין, ואפילו כשאין שם רק כהן קטן מסופק מג"א, עכ"פ אין לעשות כן למעשה ויקראו ישראל במקומו, ובמקום דאפשר לקרות קטן גם בלי חומש אפשר לקרותו דקה"ת שאני דמעיקר הדין כשר בקטן אלא שלא נהגו כן ובמקום דאי אפשר בענין אחר לא צריך חומש.

**13 - שו"ת יביע אומר חלק ד - אורח חיים סימן ט**

נשאלתי אודות מושב קטן ואנשים בו מעט, וקשה מאד להשיג בבהכ"נ בימי החול מנין אנשים, ולפעמים הם תשעה וקטן, אם רשאים לצרף הקטן לעשרה לקדיש ולקדושה וחזרה, מפני שהוא שעת הדחק, או לא.

... ולכאורה האי מילתא תליא בילפותא דקראי, כי בירושלמי (פ"ז דברכות פ"ג /ה"ג/) איתא, מנין לעדה שהיא עשרה, א"ר יוחנן נאמר כאן עדה ונאמר להלן עדה, מה עדה דלהלן עשרה אף כאן עשרה. (פי' כדאמרי' במגילה (כג:), מהנ"מ, א"ר יוחנן אמר קרא ונקדשתי בתוך בני ישראל, כ"ד שבקדושה לא יהא פחות מעשרה. מאי משמע דתני ר"ח אתיא תוך תוך, כ' הכא ונקדשתי בתוך בנ"י וכתיב התם הבדלו מתוך העדה, ואתיא עדה עדה, דכתיב התם עד מתי לעדה הרעה הזאת (במרגלים כתיב, ויצאו יהושע וכלב רש"י) מה להלן עשרה אף כאן עשרה) ר' סימון אמר נאמר כאן ונקדשתי בתוך בנ"י, ונאמר להלן ויבאו בני ישראל לשבור בתוך הבאים, מה תוך האמור להלן עשרה אף כאן עשרה. א"ל ר' יוסי ב"ר בון אם מתוך את יליף לה, סגין אינון. (שהרבה תוך יש בתורה כמו הבדלו מתוך העדה וכ'. פ"מ.) אלא נאמר כאן בני ישראל, ונאמר (בבני יעקב) ויבאו בני ישראל, מה להלן עשרה (דכתיב וירדו אחי יוסף עשרה) אף כאן עשרה. ע"כ. וכ"ה בב"ר (פצ"א סי' ג). ולפ"ז אם עיקר הלימוד מבני ישראל דכתיב גבי השבטים, אמרינן דון מינה ומינה, מה להלן כולם גדולים אף כאן אין קטן מצטרף לעשרה. ורק אם לומדים עדה עדה מעדת קרח דכתיב בהן הבדלו מתוך העדה הרעה הזאת. (וכל בי עשרה מנייהו נקראים עדה כדיליף גם ממרגלים) י"ל שאף קטנים בכלל, כדכתיב בהו יצאו נצבים פתח אהליהם הם ונשיהם ובניהם וטפם. ...

ובהיותי בזה ראיתי בס' לב שלם (פ"ה מה' יסוה"ת ה"ב) שהביא בשם הגאון חזון נחום בכת"י, שנסתפק בדין פרהסיא (דהיינו עשרה) לגבי קידוש ה', אם קטן מצטרף לעשרה, וכתב שהדבר תלוי במחלוקת הפוסקים לענין דברים שבקדושה אם הקטן מצטרף לעשרה דהא תרוייהו נפקי מחד קרא דונקדשתי. ע"ש. ולכאורה י"ל דשאני גבי דברים שבקדושה דבעינן שכל העשרה יהיו במעמד אחד. וכדאיתא בפסחים (פה:). אבל גבי קידוש ה' לא בעינן שיהיו במעמד אחד. וכדמוכח מקושית הגמרא (סנהדרין עד:) והא אסתר פרהסיא הוה. וכן הוכיח במישור הש"ך יו"ד (סי' קנז סק"ד). וכ"כ להדיא בשו"ת התשב"ץ ח"א (ס"ס קנח) ובשו"ת הרדב"ז ח"ד (סי' צב). ע"ש. ומש"ה י"ל דגם קטן מצטרף לעשרה וחשיב שפיר פרהסיא. וע' בשו"ת דבר שמואל אבוהב (סי' סג) שמסתפק אם נשים מצטרפות לעשרה גבי קידוש ה'. (ואם הנאנס עצמו מצטרף לעשרה. וע' בזה בשו"ת זרע אמת (חיו"ד סי' נב). ע"ש.) ובשו"ת רב פעלים ח"ב (חאו"ח סי' סב) פשיטא ליה דמצטרפות. ולעומתו הצפנת פענח תנינא (ד"מ ע"ג) פשיטא ליה איפכא, דמאה נשי כתרי גברי (ברכות מה:) ע"ש. ולכאורה יש להעיר ממ"ש בחידושי הר"ן (סנהדרין עה) שאם בני נח מוזהרים על קידוש ה', בעשרה בני נח שכופרים בע"ז חשיב פרהסיא, וגבי נעמן חשיב צינעא כיון שכלם היו עע"ז. ע"ש. ולפי"ז י"ל דנשים נמי כיון שמוזהרים על קידוש ה' שפיר מצטרפי לעשרה. ומעתה אין לדמות דין קידוש ה' לדברים שבקדושה, דהא אין הנשים מצטרפות לדברים שבקדושה. וי"ל. שו"ר בשו"ת אור גדול (ר"ס א), שהביא ספק הפ"ת בשם הדב"ש אבוהב, אם הנשים מצטרפות לעשרה. והעלה שמצטרפות, כיון שגם הן מצוות על קידוש ה'. ועפ"ז העיר על החזון נחום שהובא בלב שלם הנ"ל, דהא לא דמי לדברים שבקדושה שבהן אין הנשים מצטרפות לעשרה. וא"כ שפיר י"ל דלגבי קידוש ה' קטנים מצטרפים לכ"ע. והעיר על המנ"ח (מצוה רצז) שלא ירד לחלק בזה. ע"ש. וע' ברוקח (סי' שלד). ודו"ק.

... (ג) ולענין הלכה כבר כ' התוס' (ברכות מח) בשם ר"י, שרבינו תם עצמו לא היה עושה מעשה לצרף קטן לעשרה, ואפי' חומש בידו לא מהני מידי, ומה שיש מצרפין קטן לתפילה ע"י חומש בידו, אומר ר"ת שמנהג שטות הוא, דאטו חומש גברא הוא? ולא חזינן בשום דוכתא דמהני אלא בעיבור שנה, דאמרי' בפדר"א (פ"ח) בשלשה מעברין את השנה, ר"א אומר בעשרה, ואם נתמעטו מביאין ס"ת ועושין עגולה וכו', ואין מזכיר שם שיהא הקטן אוחז בס"ת. והתם נמי לא קאמר אלא ס"ת העשוי בגליון, אבל חומשין שלנו לא. ע"כ. וכ"ה בתשו' הגאונים שע"ת (סי' קצד) בשם ר"ת. וע"ש. וכן פסק הרמב"ם (בפ"ח מה' תפלה ה"ד) שצריך שיהיו כל העשרה גדולים ובני חורין. והסכים לדבריו בתשו' הריב"ש (סי' תנא). וכן פסק הראב"ן (סי' קפה) ע"ש. וז"ל רב צמח גאון בשו"ת חמדה גנוזה (סי' קכד), הא דאמרינן תשעה נראין כעשרה מצטרפין, אין הלכה כן, וכל הלין שמועות ט' וארון, ב' ושבת, וב' ת"ח מחדדין זא"ז בהלכה, וקטן היודע למי מברכין, הלין כולהון שלא כהלכה אינון ולית הלכתא כוותהון, אלא בעינן שלשה לנברך ועשרה כמותן לברך בשם וכן לתפלה. וכולן עד שיהיו בני י"ג שנה ויום א'. ע"כ. וכ"כ בס' המנהיג (סי' עח ד"כ ע"ב) בשם רב שר שלום גאון. וע"ש. ובמחזור ויטרי (סי' לט עמוד כג) הביא תשובת רב נטרונאי גאון שאין לעשות מעשה כריב"ל אפי' בשעה"ד. וסיים ושמענו בפירוש מרבותינו שאלו השמועות של פ' שלשה שאכלו, כגון ט' ועבד, וארון ושנים, ושבת, וקטן פורח, וקטן היודע למי מברכין, כולן אינן הלכה, ואין עושין מעשה כמותן. ע"כ. וכמעט כלשון הזה כ' להלכה רבינו אברהם בר יצחק אב"ד בס' האשכול (סי' יד עמוד כז). ע"ש. וכן בארחות חיים (הל' תפלה סי' עג) כ', ודעת רבינו שמשון והרמב"ם ומהר"ם מרוטנבורג שאין להשלים מנין בקטן, אפי' אוחז ס"ת בידו, עד שיהא בן י"ג שנה ויום א'. וכן פסק הרשב"א. וכן פסקו ג"כ רבינו האי גאון והראב"י ז"ל. וכ"כ במס' סופרים ובב"ר. ושמענו על רבינו שמשון שנדה אנשי כפר קלון על שבעטו בהוראותיו והתפללו בסניף אחד. ע"כ. אך בסהס"י כ', והר"פ כ' שעושין סניף מקטן בשעת הדחק, כגון אם אין מנין בעיר. וכ"נ ד' הרי"ף. וכ"כ הרב אב"ד. וכן נהגו בהרבה מקומות. ע"כ. והנה הסיפא שבא"ח סותרת הרישא שהעיד בשם הראב"י (הוא רבינו אברהם בר יצחק אב"ד) שאין עושין קטן סניף לעשרה כלל. ואילו בסו"ד מסיים בשם הרב אב"ד שמצטרף. ולכאו' חשבתי לומר שנפל ט"ס בסיום דברי הא"ח וצ"ל וכ"כ הראב"ד. שכן מתבאר בדברי הראב"ד בשו"ת תמים דעים (סי' א') להקל בצירוץ קטן לעשרה, משא"כ בצירופו לשלשה. ע"ש. ואילו הרב ראב"י אב"ד העתיק בס' האשכול הנ"ל דעת הגאונים להחמיר גם בצירופו לעשרה. אך שו"ר בס' ההשלמה לברכות (עמוד לט) שכ' וז"ל, וכתב הרב ראב"י בתשובות שאלות, לקדיש ולקדושה מצטרף אם יודע למי מברכין. והביא ראיה מדתנן במגילה (כד) קטן קורא בתורה ומתרגם ואינו פורס על שמע ואינו עובר לפני התיבה, ומדקאמר שאינו עובר לפני התיבה להוציא אחרים י"ח מכלל דמצטרף. אבל הראב"ד כ' דלתפלה בעינן גדול ממש, דהכי איתא בב"ר (פצ"א). וכ"כ רבינו האי דבעינן גדול ממש לתפלה. והא דתנן לא יפרוס על שמע, לא מבעיא קאמר, ל"מ דלא מצטרף, אבל להוציא (כשיש עשרה מלבדו) סד"א כיון דתפלה וברכות דרבנן, וכיון שהגיע לחינוך אתי דרבנן ומפיק דרבנן, קמ"ל דלאו כבוד צבור הוא שהקטן יוציאן. ע"כ. ותשובת הראב"י אב"ד היא לו נדפסה בספרן של ראשונים (ירושלים תרצ"ה עמוד יב). ע"ש. ודברי הראב"ד הנ"ל הובאו ג"כ בתשובת הרשב"א לאלפים (סי' רלט). וכתב עליו שדבריו נכונים. ע"ש. [ולכאורה לפמ"ש האור זרוע ח"א (סי' תשנב) דמתני' דמגילה (כד) שאינו פורס על שמע, מיירי בקטן שלא הגיע לחינוך, אבל אם הגיע לחינוך פורס על שמע, וכדאיתא במס' סופרים (פי"ד הי"ז) קטן מבן י"ב ולמעלה פורס את שמע, והיינו קטן שהגיע לחינוך. ע"ש. וכ"כ באו"ז ח"ב (הל' שבת סי' מג). ע"ש. לפ"ז אין מקום לטעות ולומר דסד"א כיון דהוי מדרבנן אתי דרבנן ומפיק דרבנן, דהא פשיטא שכל שלא הגיע לחינוך אינו מוציא אחרים י"ח לכ"ע. וע' בתוס' והראשונים במגילה (יט:). אלא ודאי כמ"ש הראב"י הנ"ל, ומתני' לדיוקא אתי דדוקא אינו פורס על שמע, ומ"מ חזי לאצטרופי אפי' לא הגיע לחינוך. וכדאמר ריב"ל קטן המוטל בעריסה מצטרף לעשרה (ברכות מז:). ומיהו באגודה (מס' סופרים פי"ג) איתא, קטן קורא בתורה ומתרגם אבל אינו פורס על שמע וכו', קטן שאמרו עד שלש עשרה שנה, משם ולמעלה פורס את שמע וכו'. וכן הגיה הגר"א במ"ס שם: מבן י"ג ולמעלה. וכ"כ החיד"א בכסא רחמים. ולפע"ד יש להוכיח היפך האו"ז, מהירושלמי (פ"ד דמגילה ה"ו), אמתני', המפטיר בנביא הוא פורס על שמע והוא עובר לפני התיבה והוא נושא את כפיו, ואם היה קטן אביו או רבו עוברין על ידו. ופריך עלה בירוש', והא תנינן (בסיפא) קטן לא יפרוס על שמע. א"ר יודן כאן בשהביא ב' שערות כאן בשלא הביא ב' שערות. ע"כ. ופי' הפ"מ והקה"ע, מתני' דס"ל פורס על שמע מיירי שהביא ב' שערות אלא שלא הגיע לי"ג שנה ויום א', וסיפא בשלא הביא ב' שערות. ע"ש. ואם איתא לדברי האור זרוע הנ"ל היל"ל כאן כשהגיע לחינוך כאן שלא הגיע לחינוך. א"ו דבתרוייהו איירינן כשהגיע לחינוך. וכן דעת התוס' מגילה (כד) בד"ה אבל. וע' בטורי אבן שם. ובשו"ת דגל מחנה אפרים (סי' א). ודוק]. ולפ"ז צ"ל בתחלת דברי הארחות חיים הנ"ל וכ"כ רבינו האי גאון והראב"ד ז"ל. ובס' האשכול דעת הגאונים קאמר וליה לא ס"ל. שוב מצאתי בס' האשכול אלביק (עמוד מא) בהערת המו"ל שכ' להגיה בסוף דברי הארחות חיים וכ"כ הראב"ד כדסלקא דעתין מעיקרא, ואשתמטיתיה תשובת הראב"י וההשלמה והרשב"א הנ"ל. (אלא שתשו' ראב"י נדפסה אח"כ) והרי הוא כמבואר. ...

(ד) איברא דהרמ"א בהגה כ' וז"ל, ואפי' ע"י חומש שבידו אין לצרף הקטן. ומיהו יש נוהגין להקל בשעת הדחק. ע"כ. וכ"כ המג"א שנוהגין להקל בשעה"ד. אך הא"ר כ' ע"ד הרמ"א וז"ל, והלבוש כ' לא ראיתי נוהגין כן. וכן היה זקני הגאון ז"ל רגיל לפסוק הלכה למעשה שלא יצטרף אפי' בשעה"ד. וכן פסק הב"ח. וגם רמ"א אין כוונתו ח"ו לנהוג כן, אלא שכ' יש נוהגין וכו', ור"ל שאם באיזה מקום נוהגים כן מימים קדמונים, יש להם ע"מ לסמוך ואין למחות בהם. אבל ודאי שלא ראה במדינתינו לנהוג כן, וכאשר העיד הלבוש וזקני הגאון ז"ל שהיה זקן ויושב בישיבה יותר מחמשים שנה. וראיה ברורה דהרמ"א גופיה (בסי' קצט ס"י) כ' שאין מצטרפין קטן לזימון כלל וכן נוהגין ואין לשנות. וא"כ כ"ש בתפלה, דזימון קיל מתפלה, וכמ"ש הב"ח ורש"ל. ודלא כהמג"א שכ' שבזמנינו נוהגין לצרפו ע"י חומש כו', שזה בודאי לאו מנהג ותיקין. והנוהגים כן הוא מכח שלא הבינו דברי הרמ"א. ובר מן דין ראיתי לרש"ל שהביא הרבה פוסקים לאיסור, וסיים שיש להחמיר פן יצא מפינו קדושת ה' שלא בעשרה. וכן מצאתי בתשו' נחלת יעקב (סי' ט) שכ' כדברי הלבוש. עכת"ד. וכ"כ ג"כ בשו"ת שב יעקב (סי' ו) בדעת הרמ"א. ע"ש. והובא במחה"ש (סק"ה). וכן דעת הגר"ז והפמ"ג והח"א והדה"ח והכסא אליהו והישועות יעקב, שלא לצרף קטן למנין אפי' בשעה"ד. וכ"ה במשנ"ב (ס"ק כד). והן אמת שראיתי בס' שמן המאור (סי' נה ס"ד) שהעלה לחלק בזה בין עיר גדולה ובמקרה אין בבהכ"נ מנין שכולם גדולים אז אין להקל אפי' בשעה"ד, ובהא מיירי מר זקנו של הא"ר הגאון מהר"ש שהיה בעיר פראג וע"ז העיד שלא ראה נוהגים להקל, ומשום דלא מקרי שעה"ד כ"כ בכה"ג, שיכולים להתאמץ ולטרוח להתפלל במנין של עשרה גדולים. משא"כ בעיר שאין בה מנין יש להקל בשעה"ד גדול כזה לצרף קטן למנין. ע"ש. [וכן משמע בהגהת רבינו פרץ בס' התשב"ץ (סי' רא). ע"ש]. וע"ע בשו"ת דודאי השדה (סי' ס), ובהגה, שכ' ג"כ לחלק בזה בין כפרים לעירות. וסיים, דמ"ש בשמן המאור שאם יש ס"ת יתנוהו לקטן, אינו נ"ל, שמעולם לא עשו כן דהוי כזלזול לס"ת ליתנו ביד קטן. ומש"ה לא נהגו אלא בחומש. ע"ש. אולם בשו"ת נחלת בנימין (חאו"ח סי' לב) כ' שגם ביישוב קטן שאין בו מנין אין לצרף קטן לעשרה. ושכדאי הוא ר' שמעון (זקנו של הא"ר) לסמוך עליו בשעה"ד שלא לצרף קטן. ושכ"כ בשב יעקב. ע"ש. וכן העלה בשו"ת פני מבין (חאו"ח סי' כד). ע"ש. והא ודאי דשב ואל תעשה עדיף, ואין לסמוך על חילוקים כאלה לעשות מעשה להזכיר ש"ש בדברים שבקדושה בפחות מעשרה גדולים. וכמ"ש לעיל בשם מהר"ם מרוטנבורג בשם רש"י, ופסק שם שצריך לצאת מבהכ"נ כשמצרפין קטן לעשרה כדי שלא תבא תקלה על ידו. ובתשו' מהר"ם ב"ב החדשות (סי' תפט) כ' בשם רש"י, שהמצרפין קטן וחומש למנין קורא אני עליהם עד מתי לעדה הרעה הזאת וכו' ואין להקל וכו'. ע"ש. והובא בארחות חיים מספינקא (סי' נה סק"ח) בהגהת המהרש"ם. ע"ש. וכ"ה בתשו' מהר"ם ב"ב ד"פ (סי' קעג). ובס' האורה ח"ב (סי' קנו). ע"ש. וכן בשו"ת משכנות יעקב מקרלין (סי' סט) אסף איש טהור שיטת הראשונים ז"ל, והעלה שאין להקל בזה אפי' בשעה"ד. ע"ש. וכן דעת הגאון הנצי"ב בשו"ת משיב דבר (חאו"ח סי' ט). גם בערוך השלחן (סק"י) כ' שכן אנו מורים הלכה למעשה שלא לצרף קטן אפי' בשעה"ד. ע"ש. וכ"כ בשו"ת מלמד להועיל (חאו"ח סי' ד). ע"ש. ובודאי שכן עיקר גם לאחינו בני אשכנז. אלא שאין למחות בחזקה במי שמיקל להם בזה, מפני המחלוקת. אבל לדידן דאזלינן בתר מרן שקבלנו הוראותיו, ואיהו ס"ל שאין להקל בזה אפי' בשעה"ד (כמבואר בב"י ובש"ע), בודאי שאפי' בישוב קטן שאין שם מנין לעולם אין לצרף קטן לעשרה. וכ"כ הבית עובד. והובא להלכה בכף החיים (סי' נה ס"ק מב). ע"ש. ...

(ו) ובאמת שעינינו הרואות שמנהגינו ברור שלא לחוש לדברי מהר"י ממרויש בתשו' מן השמים בייחוד בעניני ברכות. שהרי בשו"ת מן השמים (סי' טו) כ', ועוד נסתפקנו על מה שנהגו ברוב מקומות לומר ברכת שהחיינו על קריאת המגילה בשחרית וכו'. והשיבו, שגם בשחרית אומר זמן. ע"ש. והמנהג פשוט בא"י וברוב קהלות ספרד כדעת הרמב"ם ומרן הש"ע (סי' תרצב) שלא לברך שהחיינו בשעת קריאת המגילה שחרית. (אף על פי שרוב הפוסקים ס"ל שצריך לומר זמן גם בשחרית.) וגם בהגלות נגלות דברי מהר"י ממרויש הנ"ל אין מי שיעלה על דעתו להנהיג לברך שהחיינו גם ביום. גם בדין ברכת ההלל בר"ח וחוה"מ שכ' מהר"י ממרויש בשו"ת מן השמים (סי' מ) שאפשר לברך. והמנהג פשוט לדידן שלא לברך. כדעת הרמב"ם ומרן הש"ע (סי' תכב) ושלא כהחולקים. ואין פוצה פה לומר מן השמים יוכיחו. דקי"ל אין משגיחין בבת קול. ומכ"ש בדברי חלומות שאינם לא מעלין ולא מורידין, אפי' בחלומות של קדושי עליון כר"מ (הוריות יג:). וכמש"כ בשו"ת יביע אומר שם. וכן בענין נט"י לתפלת מנחה, שכ' בשו"ת מן השמים (סי' לג) שצריך לברך ענט"י. ולית דחש להא כלל וכלל. וכמ"ש ג"כ מרן הב"י (סי' צב) שהמנהג שלא לברך. וכ"פ בש"ע (סי' רלג). וכהנה רבות. ולכן בעל כרחינו צ"ל שגם מרן החיד"א שהחזיק בכל עוז בדברי מהר"י ממרויש ולהראות להם מקום ע"פ הלכה, לא נתכוון להנהיג ולעשות חדשה בארץ היפך המבואר בדברי הפוסקים וכללי ההוראה אשר אנו הולכים לאורם, וכמקובל כי עושה חדשות בעל מלחמות. ורק בראותו מתחלה שרבו הנשים שמברכות על הלולב אף על פי שהוא מ"ע שהז"ג, נטה קו לומר שנהגו כרוב הפוסקים שהתירו בזה. וע"פ מהר"י ממרויש בשו"ת מן השמים שג"כ כ' שהרשות ביד הנשים לעשות כן. ושלא כהרמב"ם ומרן שפסקו שלא לברך. וכל זה כ' להליץ על המנהג של הנשים ההם. (וגם בזה לא הסכימו לו הרבה אחרונים. וכנ"ל). וכן ראיתי למהר"י פלאג'י בס' יפה ללב ח"ב (סי' תרנח סק"ה) שכ', דדוקא על הלולב שנהגו הנשים מקדם לברך המשיך החיד"א להנהיג כן, אבל על השופר וסוכה שלא ראה שנוהגים לברך עליהם לא נהג לומר להם שיברכו. ע"ש. וכן דעת הגרי"ח בבן איש חי (פר' נצבים אות יז). ע"ש. ומעתה בנ"ד דלא מצינו מנהג בזה נגד מרן שקבלנו הוראותיו, וגם רוב הפוסקים ס"ל שאין הקטן מצטרף לעשרה כלל, מהיכא תיתי לסמוך ע"ד מהר"י ממרויש לעשות מעשה בזה. וכן מצאתי בשו"ת תורת יקותיאל (חאו"ח סי' ל - לא) שנשאל בנ"ד, והעלה כדעת הא"ר וסיעתו שאין לצרף קטן למנין אפילו בשעת הדחק. ושכן פסק בשו"ת אבני צדק (חאו"ח סי' ז). ושוב הזכיר דברי המהרש"ם ח"ג שהסתמך ע"ד המהר"י ממרויש בשו"ת מן השמים. כנ"ל, והשיג על דבריו, שאין לסמוך ע"ז, דקי"ל לא בשמים היא ואיפסיקא הלכתא דאין משגיחין בבת קול. ומה גם בנ"ד דרוה"פ כ' שאין לצרף קטן לעשרה בתפלה, וכן הכריעו האחרונים ואין ראיה כלל מהברכי יוסף להקל בזה. עכת"ד. וכ"ש לדידן דאזלינן בתר מרן שקבלנו הוראותיו. והרי הוא כמבואר.

(ז) אלא דאכתי יש מקום לבעל דין לחלוק בנ"ד, ולומר שהרוצים לסמוך בשעה"ד על המקילים גם למרן הש"ע שפיר דמי. לפמ"ש הש"ך יו"ד (סי' רמב בהנהגת או"ה סק"ה) שאם מרן המחבר מביא בתחלה סברא אחת בסתם ואח"כ כ' שיש מי שאומר להתיר, הוא מפני שנ"ל עיקר כהסברא שהביא בסתם והסברא השניה היא טפלה בעיניו וכו', ואם הוא אסור דרבנן יש לסמוך על סברת י"א להתיר בשעת הדחק. ע"כ. ומסתברא שגם כשכותב מרן י"א וי"א דאזלינן בתר וי"א בתרא, שהיא הסברא הנכונה, מ"מ להש"ך הנ"ל יש מקום לומר שבשעת הדחק יש לסמוך על סברא ראשונה להקל. דלא גרע מסברת וי"א לגבי סתם. וא"כ בנ"ד דלרוה"פ ברכה שאינה צריכה אינה אלא מדרבנן. וכד' התוס' (ר"ה לג) וסיעתם. שפיר סמכינן בשעה"ד גם לענין חזרת התפלה, וכ"ש לקדיש וברכו, שאף להרמב"ם ומרן (בס' רטו) דברכה שא"צ דאורייתא אמירת קדיש וברכו שלא בעשרה אין בזה איסור תורה כלל. ויותר ע"כ יש להעיר לפמ"ש מרן החיד"א במחב"ר יו"ד (סי' ט סק"ב), במ"ש הרב המני"ח בהלכות קטנות ח"א (סי' רצג) שקבל הלכה למעשה, שבכ"מ שסתם מרן להקל וסיים שי"א לאסור, הלכה רווחת לפסוק כהאוסרים בהפסד מועט. אבל בשעה"ד והפ"מ וכיו"ב סמכינן אסתם מרן לקולא. וכ' ע"ז, שהדבר ברור דמ"ש שכן קבל מרבותיו, אין רצונו לומר שכוונת מרן היתה כן, אלא לעולם דעת מרן כשסתם להתיר לסמוך ע"ז גם בהפסד מועט להקל וכשסתם מרן לאסור וכתב שיש מכשירין, היינו לסמוך על ההיתר בהפ"מ. וכדמוכח בפר"ח. אך גדולי הדורות שבאו אחר מרן ראו לסמוך על הסתם להתיר בהפ"מ דוקא. ולפ"ז כשהסתם לאסור נכון להחמיר אף בהפ"מ. והיינו דאיכא בין כשהסתם להתיר וי"א לאסור, ובין כשהסתם לאסור וי"א להתיר. עכת"ד. וכיו"ב כ' המאמר מרדכי (סי' פט סק"ט) בדעת מרן. ומכיון שדעת מרן מיהא להתיר בשעה"ד כדעת הי"א (נגד הסתם שאוסר), ה"נ י"ל בנ"ד שכ' תחלה דעת המתירין בשם י"א, שאפשר לסמוך ע"ז בשעה"ד. (ואף לגדולי הדורות שפוסקים להחמיר לגמרי כהסתם, אינו מדין הגמור וכמו שדייק במחב"ר לומר שנכון להחמיר אף בהפ"מ. וק"ל. וע"ע בזבחי צדק (סי' צח ס"ק נח), ובשו"ת רב פעלים ח"ב (חחו"מ סי' ג), שהסתמכו ע"ד החיד"א הנ"ל.) וכד דייקינן פורתא נראה דרב המרחק ביניהם, דשאני הכא שאחר שהובאו בש"ע דעת היש מתירין לצרף קטן למנין, סיים ולא נראו דבריהן לגדולי הפוסקים. ולא סגי ליה שהביא דעת יש אוסרין לחלוק על היש מתירין. ובכה"ג נראה שלא הביא דברי המתירים אלא לבטל סברתם, כההיא דתנן (בפ"ק דעדיות מ"ו) אר"י א"כ למה מזכירין דברי היחיד בין המרובין לבטלה (נ"א לבטלן). שאם יאמר אדם כך אני מקובל, יאמרו לו כדברי איש פלוני שמעת. וע' בפי' הראב"ד וש"מ שם. ע"ש. ודמי למ"ש החיד"א בדעת מרן עצמו שהעיקר לדעתו כהסתם להקל ואפי' בהפסד מועט. ונמצא שלא הזכיר סברת הי"א לאסור אלא לבטל סברתם. (א"נ לחלוק כבוד לסברא זו, ותו לא מידי). וכן מורין דברי מרן בב"י. ועמש"כ בשו"ת יביע אומר ח"ג (חחו"מ סי' ד). וי"ל. ומכ"ש לצרף קטן לומר חזרה וקדושה שלדעת מרן הוא עובר מן התורה על לא תשא את שם ה"א לשוא וכל ברכותיו לבטלה. מאן ספין לעשות מעשה בכיו"ב. וכדמוכח בש"ך הנ"ל דבכה"ג אין שום מקום להקל אפי' בשעה"ד. וכמ"ש הרב בית עובד הנ"ל. וכן ראיתי לידידי הרה"ג ר' עובדיה הדאיה שליט"א בשו"ת ישכיל עבדי ח"ה (חאו"ח סי' ח), שפסק בפשיטות שאין לצרף קטן למנין גם בשעת הדחק גדול (אלא שלא שידד עמקים ולא ירד לדברי האחרונים הנ"ל) ע"ש.

(ח) אולם ראיתי בשו"ת יין הטוב (חאו"ח סי' כח) שהורה לצרף קטן לעשרה לדברים שבקדושה בשעה"ד, והשיג עליו רב גדול אחד זצ"ל דמה כחו להכריע נגד גדולי הפוסקים ולהורות נגד מרן הש"ע שקבלנו הוראותיו דס"ל שגם בשעה"ד אין להקל וכו' ושכבר צווחו האחרונים על המג"א שכ' שנהגו להקל בזה. ע' א"ר ומחה"ש וש"א. ומעולם לא נשמע שבאיזה זמן שהוא הורו רבותינו פה בגדאד להקל אפי' בשעה"ד. וע"כ ישתקע הדבר ולא יאמר. והשיב ע"ז הרהמ"ח לדון לפניו בקרקע בד"ז. דלכאו' גם מרן הש"ע דעתו להקל בשעה"ד כהיש מתירין שהביא תחלה. שאל"כ לא היה צריך להביאם בש"ע כלל. אלא דמדכתב בסו"ד ולא נראין דבריהם לגדולי הפוסקים נראה שדעתו לפסוק כסברא אחרונה, ככל י"א וי"א דקי"ל הלכה כי"א בתרא, ומיהו בשעה"ד דעתו לסמוך על המתירים. וכיו"ב כ' בש"ע (סי' לג ס"ה) דבשעה"ד יש לסמוך על דברי המתירים. והכי נקטינן ודלא כהאחרונים שהביא (הרב המשיג) להחמיר. עכת"ד. ובאמת שאין ראיה מההיא דסי' לג, דשאני התם דגלי בהדיא לסמוך ע"ד המתירים בשעה"ד. ויתר ע"כ מצינו בש"ע (סי' שיח ס"ח) י"א וכו' וי"א וכו'. וראשון עיקר. ע"ש. וכיו"ב בש"ע (סי' קנט סי"ד) אם הטביל הידים במי מקוה י"א שדינו כמעין, וי"א שצריך מ' סאה, ונקטינן כדברי המיקל. ע"כ. אלמא היכא דגלי שאני. דבכל דוכתא קי"ל כוי"א בתרא. וא"כ הכא אית לן למינקט כדעת י"א בתרא. ומכ"ש דנקיט לה בלשון ולא נראו דבריהם לגדולי הפוסקים. דבודאי דעתו לדחות לגמרי דעת י"א קמאי. וכמש"כ לעיל. (וע' בשד"ח כללי הפו' סי' יג אות טו). ומ"ש עוד בשו"ת יין הטוב שם שאפי' נאמר כהבית עובד דלד' מרן אפי' בשעה"ד אין לצרף קטן, מ"מ יש להקל לפמ"ש מהר"י ממרויש בשו"ת מן השמים וכו', והחיד"א ז"ל נמשך אחר שו"ת מן השמים הנ"ל, ובדין ברכת הלולב לנשים, נהג לומר להם לברך היפך ד' מרן, כיון שכן פסקו מן השמים. וכן נהגו בזה בבגדאד ע"פ החיד"א שקבלו הוראותיו כקבלת דברי מרן. וא"כ מדוע לא נאמר כן גם בנידון צירוף קטן לעשרה. עכת"ד. והנה סמוכין שלו ע"פ שו"ת מן השמים, כבר נאמרו בשו"ת מהרש"ם הנ"ל. אולם הבאנו לעומתו דברי התורת יקותיאל שכ' לדחות דבריו דאמרינן בכה"ג לא בשמים היא. והזכרנו מה שהעלינו בס"ד בתשו' יביע אומר ח"א שאין לפסוק הלכה עפ"ד שו"ת מן השמים היפך ד' מרן וכללי ההוראה שבידינו. שדברי חלומות לא מעלין ולא מורידין. (וכמו שגם ביין הטוב שם הזכיר ד' השה"ל שכ"כ להדיא ע"ד הר"י ממרויש הנ"ל). ומצוה לבטל מנהג הנשים שמברכות על הלולב שלא ברצון חכמים, ובאמירה נעימה ובהסברה ישרה ימנעום מלהמשיך במנהג זה שלא להכניס עצמן בברכות לבטלה, אליבא דהרמב"ם וסיעתו ומרן שקבלנו הוראותיו. ומכ"ש בזה שלא שמענו ולא ראינו מי שינהוג להקל בזה. והוא עצמו הזכיר אח"כ מדברי הגרי"ח בבא"ח (פ' נצבים) שאין מנהג הנשים בעירם לברך על השופר, והוכיח מזה כדברי היפה ללב דעד כאן לא כ' החיד"א להנהיג לברך על הלולב כדברי שו"ת מן השמים, אלא מפני שכבר נהגו הנשים בזה לברך, אבל בשופר וסוכה אין לברך כלל. וה"נ בצירוף קטן לעשרה בשעה"ד ג"כ אין להקל. ע"ש. ומכ"ש לעשות מעשה לומר חזרה וקדושה, בודאי שיש לחוש באיסור ברכות לבטלה לדעת מרן שקבלנו הוראותיו שפסק כרוב גדולי הפוסקים שאין לצרף קטן למנין אפי' בשעה"ד. ובכה"ג ודאי שי"ל שדברי חלומות (של מהר"י ממרויש) לא מעלין ולא מורידין. וכמ"ש עליו השה"ל (סי' קנז) הנ"ל. וע' להגאון מהר"ח פלאג'י בשו"ת לב חיים ח"ב (ס"ס כא) שכ' כיו"ב. ע"ש. וכבר הארכתי גם בזה בתשו' יביע אומר ח"א (סי' מא אות יט והלאה). ע"ש. וכבר נודע שבאיסור ברכה לבטלה אנו חוששים מאד אפי' נגד פסק מרן שקבלנו הוראותיו. וכמ"ש החיד"א בברכ"י (סי' ז) ובשו"ת חיים שאל ח"ב (סי' טו). ועוד גדולים מהאחרונים. וא"כ מי ירהיב עוז לעשות מעשה לברך ברכות לבטלה ע"י אמירת חזרה בצירוף קטן נגד מרן. ומכ"ש בא"י אתריה דמרן הקדוש. הגם לכבוש את המלכה עמי בבית? ישתקע הדבר ולא יאמר. וע' בשו"ת קרית מלך רב (סי' ג' ד"ט ע"ד) בתשו' הגאון מהר"ם מזרחי ז"ל, שכל ד' מרן ז"ל נגלו לנו ולבנינו כי רוח ה' דבר בו, וכל החולק עליו כחולק על השכינה. ע"ש. וכבר בדורו של מרן כתב עליו כלשון הזה רבינו הרמ"א בתשובתו אליו, והיא לו נדפסה בשו"ת הרמ"א (סי' מח). ע"ש. וזה ברור.

(י) מסקנא דדינא שבכפרים וישובים קטנים שאין שם עשרה גדולים, ומוכרחים לצרף קטן לעשרה, אעפ"כ אין להתיר בזה לעשות מעשה נגד דעת מרן שקבלנו הוראותיו, שסובר שאפי' בשעת הדחק אין הקטן מצטרף למנין לומר קדיש וקדושה. וכן לענין קריאת התורה אין הקטן מצטרף לעשרה. (אף על פי שהוא עולה למנין שבעה, כשיש מנין בלעדו.) ואם ברצון המתפללים לצרף קטן לעשרה, כל מי שנגע ה' בלבו יצא לחוץ ואל יתפלל עמהם כדי שלא תארע תקלה על ידו בברכות לבטלה של חזרת י"ח. ובקהלם אל יחד כבודו. וכמו שהורה כן מהר"ם מרוטנבורג בתשובה. והנלע"ד כתבתי. והשי"ת יאיר עינינו בתוה"ק אמן. +מה שהעלתי בס"ד לדינא שאין הקטן מצטרף לעשרה אפי' בשעת הדחק, ושאין לסמוך עמ"ש בשו"ת מן השמים לצרפו, דלא בשמים היא, וכמ"ש השבולי הלקט בזה. נ"ב, וכן ראיתי בשו"ת מלמד להועיל (חאו"ח סי' ב) דדברי השו"ת מן השמים בזה, ליתא, שהוא נגד כל הפוסקים, ולא בשמים היא. וע"ע שם סי' ה. וגם הלום ראיתי בשו"ת מהרש"ג ח"ב (סי' מ), בתשובה לידידינו הרה"ג ר"י וועלץ שליט"א, שכתב, כבר נשאלתי בזה מכמה מקומות והשבתי שאין לצרף קטן למנין אף בשעה"ד גדול, ואפי' ע"י ס"ת שבידו, כי כן מסקנת האחרו' שאנו נמשכים אחריהם. ואף שמעכ"ת הביא שבשו"ת מן השמים השיבו דשפיר דמי לצרף, הנה אין דבר זה מסיב אותי מדעתי כלל, וככחי אז כחי עתה, שכידוע התורה לא בשמים היא, ואין לנו אלא מה שנראה מתוך ד' הש"ס והפו' רוא"ח, ומכ"ש שי"ל שאין ראיה מד' שו"ת מן השמים וכו'. (וציין למ"ש בשם הגדולים להחיד"א דלא בשמים היא. וכנראה שלא הסכימה דעתו למסקנת החיד"א בזה. ואכמ"ל.) עכת"ד. והנה בסו"ד שוב הוסיף בחצאי לבנה, כי יש לחוש פן אם לא יתפללו בבהכ"נ בצירוף הקטן למנין, יהיו כאלה שיחדלו להתפלל גם בביתם. ולכן אם בזה יורה הרב השואל לצרפו לא ימחה בידו. ע"כ. ומ"מ נ"ל שאף לדבריו ובמקום שיש לחוש לזה, אין להקל אלא באמירת קדיש. אבל לומר חזרה אין להקל כלל לומר ברכות לבטלה לרוב הפוסקים משום חששא זו דאטו אומרים לאדם חטוא כדי שיזכה חבירך? ואף הרהמ"ח לא הורה לעשות כן לכתחלה אלא שאין למחות אם יצרפוהו למנין. וע"ע שו"ת פקודת אלעזר (חאו"ח סי' ה) שהעלה ג"כ להחמיר+.

**14 - שו"ת משיב דבר חלק א סימן ט**

למאהבי תורתנו ושוחרי דבר ה' ובראשם איש נלבב הרב וכו' בעיר טשארויסטאן.

אשר שאלו ממני לדעת הכרעה בצירוף קטן לדברים שבקדושה נפלאתי האיך אפשר להכריע בדבר שכבר נחלקו הראשונים והאחרונים ז"ל, מאן דעביד הכי לא משתבש ומאן דעביד הכי לא משתבש, אמנם יותר טוב שלא להנהיג צירוף קטן עד שיגדל ויהיה לאיש כי אם ינהגו כך כעת שהוא שעת הדחק יהיה נשאר כן אף כשיגדל ואז לא יהיה שעת הדחק, ואין למע"כ להצטער מהעדר אמירת דברים שבקדושה, וכשם שמקבלים שכר על הדרישה במקום שאפשר כך יקבלו על הפרישה במקום שא"א, ועיין מ"ש בספר ויקרא (כ"ב ל"ב) בהע"ד שם וע"ש: